REPUBLIKA HRVATSKA

SPLITSKO-DALMATINSKA ŽUPANIJA

OPĆINA PROLOŽAC

OSNOVNA ŠKOLA „IVAN LEKO“

TRG DR. FRANJE TUĐMANA 6

21264 DONJI PROLOŽAC

**VIJEĆE UČENIKA**

*Iz Zakona o odgoju i obrazovanju*

Članak 71.

(1) U školi se osniva vijeće učenika koje čine predstavnici učenika svakog razrednog odjela.

(2) Predstavnik vijeća učenika sudjeluje u radu tijela škole kada se odlučuje o pravima i obvezama učenika, bez prava odlučivanja.

(3) Način izbora i djelokrug rada vijeća učenika utvrđuje se statutom škole.

*Iz Statuta OŠ „Ivan Leko“*

Članak 125.

U školi se osniva Vijeće učenika koje čine predstavnici učenika svakog razrednog odjela. Predstavnik učenika za Vijeće učenika bira se na satu razrednika, a postupkom izbora rukovodi razrednik. Vijeće učenika bira se za tekuću školsku godinu.

Članak 126.

Konstituirajuću sjednicu Vijeća učenika saziva ravnatelj Škole. Ravnatelj rukovodi radom konstituirajuće sjednice do izbora predsjednika Vijeća učenika. Članovi vijeća između sebe biraju predsjednika Vijeća i njegova zamjenika, između više kandidata. Za predsjednika Vijeća učenika je izabran učenik koji je dobio najveći broj glasova nazočnih članova. Na isti način izabire se i zamjenik predsjednika Vijeća učenika.

Članak 127.

Sjednice Vijeća učenika održavaju se prema potrebi, a sjednicu saziva predsjednik Vijeća učenika odnosno njegov zamjenik ako je predsjednik Vijeća učenika privremeno spriječen u obavljanju poslova predsjedavajućeg. Prijedlog za sazivanje sjednice može dati svaki član Vijeća učenika, a predsjednik je obvezan sazvati sjednicu ako to zatraži 1/3 članova tijela ili ravnatelj Škole.

Članak 128.

Sjednice Vijeća učenika mogu se održavati ako je na sjednici nazočna natpolovična većina svih članova. Vijeće učenika odlučuje javnim glasovanjem, osim ako je zakonskim odredbama odnosno odredbama ovog statuta određeno drukčije. Odluke Vijeća učenika pravovaljane su ako je za njih glasovala natpolovična većina nazočnih na sjednici. O tijeku sjednice Vijeća učenika vodi se zapisnik. Zapisnik se vodi u pisanom obliku. Zapisnik vodi član Vijeća učenika kojeg odredi predsjednik. 31 Zapisnik sa sjednice Vijeća učenika dostavlja se ravnatelju i pohranjuje u tajništvo Škole na čuvanje. Ovlasti Vijeća učenika

Članak 129.

Vijeće učenika:

- promiče interese učenika i predlaže mjere za poboljšanje prava i interesa učenika

- daje sugestije za provedbu izleta i ekskurzija

- raspravlja o prijedlogu Etičkog kodeksa neposrednih nositelja odgojno

- obrazovne djelatnosti i Kućnog reda

- daje prijedloge o provedbi Kućnoga reda

- može dati pritužbu ravnatelju Škole, Učiteljskom vijeću i Školskom odboru glede statusa i položaja učenika Škole

- raspravlja i daje prijedloge i o drugim pitanjima važnim za prava, obveze i interese učenika